
1.	NAMEN IN UPORABA
S črpalko za vodo lahko prečrpavamo en nivo vode na drugi nivo. Črpalka deluje otočno (samostojno) in je neodvisna od zunanjega vira energije. Črpalko poganja bencinski ali dizelski motor z možnostjo nastavljanja števila vrtljajev, pritiska v ceveh in podobno. Črpalka je lahka in jo enostavno prenašamo na mesto uporabe. Zraven črpalke sodijo tudi cevi za prečrpavanje, ki so lahko različnih dolžin in premerov. Velikost črpalke za črpanje vode se določi glede na specifične potrebe. Črpalka je narejena za ekstremne razmere in se lahko uporablja v neugodnih vremenskih razmerah.

2.	NEVARNOSTI PRI DELU
Pri delu s črpalko za vodo lahko pride do različnih oblik poškodb. Izpušni plini so strupeni, zato črpalke ne uporabljamo v zaprtih prostorih. V primeru dotika z vročim delom, lahko pride do opeklin; gorivo je vnetljivo zato pred polnjenjem rezervoarja vedno ugasnemo motor. Pri daljši prisotnosti neposredno ob delujočem agregatu, lahko pride do poškodb sluha. Pazimo, da ne polijemo goriva, saj smo v območju vodostaja, tako lahko pride tudi do nehotenega onesnaženja vode.

3.	PRED UPORABO
· preberemo navodila za uporabo, pregledamo mesto postavitve črpalke, ki mora zagotavljati stabilnost in nosilnost, da je ne ogrožajo podrtja drugih predmetov ali stavb v bližini, da je zaščiten pred požarom ali vdorom vode, da ne ovira prometa in da njegovi priključki niso izpostavljeni mehanskim in drugim vplivom,
· mesto delovanja črpalke po potrebi označimo, da preprečimo morebiten dostop nepooblaščenih oseb v območje črpalke – najmanj 1m od črpalke,
· motor naj poslužuje samo ena oseba,
· pri ravnanju z dizelskim gorivom in oljem uporabljamo rokavice (olje lahko škodi koži),
· gorivo nalijemo obvezno pred uporabo črpalke.

4.	MED UPORABO
· pri delovanju motorja se ne sme izvajati čiščenje ali dolivanje olja,
· prelito dizelsko gorivo obrišemo in krpe zavržemo po klasifikacijski številki odpadka,
· v primeru postavitve stroja v zaprtih ali delno zaprtih prostorih moramo paziti na odvajanje izpušnih plinov in prostore dobro zračiti,
· z ohlapnimi oblačili ali lasmi se izogibajmo vrtečim se delom (oz. se primerno zaščitimo),
· motor naj ne obratuje pri snetih pokrovih ohišja,
· črpalka mora biti na trdi podlagi in potrebno je zagotoviti stabilnost naprave.

5.	VZDRŽEVANJE, ČIŠČENJE IN PREGLEDOVANJE
Popravila in zamenjave naj opravi pooblaščen serviser, razen vzdrževalih del, ki jih lahko opravlja pooblaščena oseba v podjetju. Črpalko po uporabi obrišite s suho krpo. Ko stroj dlje časa stoji, je vedno potrebno izvesti utekanje motorja ca 3 min. in nato menjavo olja v motorju.

6.	OSEBNA ZAŠČITNA SREDSTVA
Pri delu s črpalko za črpanje vode je obvezna uporaba zaščitnih sredstev, zaščitnih rokavic, delovnih čevljev, delovne obleke in čelade zaradi splošne varnosti.

